Tõnu Karma

Tenu Karma (, 1924 m. gegužės 1 d. Tartu, Estija – 2014 m. rugsėjo 9 d. Tukumas, Latvija) – estų kalbininkas, vertėjas. Nuo 1995 m. – Latvijos mokslų akademijos garbės narys.

 Biografija 
Gimė mokytojų šeimoje.Latviešu rakstniecība biogrāfijās (otrais izd.). LU Literatūras, folkloras un mākslas institūts. 2003. 287. lpp. ISBN 9984-698-48-3. 1951 m. baigė Tartu universitetą. Iki 1954 m. dirbo laikraštyje „Traktoristi Hääl“ („Traktoristo balsas“), vėliau – spaustuvėje. 1956 m. išsikėlė gyventi į Rygą. Iki 1994 m. dirbo Latvijos universiteto bibliotekoje, kur vadovavo sisteminimo grupei. Latvijos universitete dėstė lyvių filologiją.

Tyrė lyvių kalbą, lyvių kultūrą. Lyvių mėnraščiui „Līvli“ parašė apie 100 straipsnių. Telkė dėmesį į lyvių, estų ir latvių ryšius. Parašė apie 200 mokslinių straipsnių

1997 m. apdovanotas ketvirto laipsnio Trijų žvaigždžių ordinu, 1998 m. – Estijos Baltosios žvaigždės ordinu. 2006 m. Valstybės kultūrinio kapitalo fondas (Latvija) jam paskyrė gyvenimo stipendiją, 2007 m. gavo Latvijos ministrų kabineto garbės raštą.

Palaidotas Rygos Pirmosiose Miško kapinėse.

 Šeima 
Tenu Karmos žmona buvo latvių kalbininkė Marta Rudzytė (1924–1996), duktė Rūta Karma (g. 1958) estų literatūrą verčia į latvių kalbąEesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000. ir 2012 m. buvo apdovanota ketvirtos klasės Marijos žemės kryžiaus ordinu.

 Išnašos 

Kategorija:Estijos kalbininkai
Kategorija:Latvijos kalbininkai